text: En togpassager var natten til mandag ude for, at DSB gerne vil have, at han blev lidt længere. Togpassageren var faldet i søvn i toget fra Aarhus mod Aalborg, og da han vågnede op igen fik han sig noget af en overraskelse. Toget havde nemlig nået endestationen, imens han sov. Ikke nok med, at toget var efterladt og parkeret på et sidespor, var dørene også blevet låst, så manden ikke kunne komme ud. Passageren var tilsyneladende i en dyb søvn, for Nordjyllands Politi fik først beskeden fra ham klokken 02:35, hvor han ringede efter hjælp. Politiet tog kontakt til Bane Danmark, som sørgede for, at togpassageren blev lukket ud af toget.
summary: En uheldig togpassager havde natten til mandag en togtur fra Aarhus mod Aalborg, som han sikkert sent vil glemme.